YK:n turvallisuusneuvoston tilaaman raportin mukaan Pohjois-Korea ei ole lopettanut ydinohjelmaansa, ja yrittää myydä aseita muun muassa sodan runtelemaan Jemeniin.

YK:n raportin mukaan Pohjois-Korea jatkaa ydinohjelmansa toteuttamista.

Pohjois-Korea on luvannut lopettaa ydinaseiden tuottamisen.

Pohjois-Korea ja Yhdysvallat sopivat Pohjois-Korean ydinriisunnasta kesäkuussa Singaporessa, mutta yksityiskohtia sopimuksesta ei ole annettu ainakaan julkisuuteen.

CNN:n videolla kerrottaan YK:n raportin sisällöstä.

Pohjois-Korea ei ole lopettanut ydin- ja ohjusohjelmiaan, eli se rikkoo YK:n sitä vastaan asettamia pakotteita, todetaan YK:n turvallisuusneuvoston tilaamassa raportissa.

Raportin mukaan Pohjois-Korea on lisännyt huomattavasti laittomia öljykuljetuksia sekä yrittänyt myydä aseita ulkomaille, muun muassa Libyaan, Jemeniin ja Sudaniin.

Kyseinen raportti luovutettiin YK:n turvallisuusneuvostolle perjantaina. Se on laatinut ryhmä itsenäisiä asiantuntijoita.

Pohjois-Korea ei toistaiseksi ole kommentoinut raportin sisältöä.

Asevarustelu jatkuu

Viime viikolla Yhdysvaltojen viranomaiset kertoivat, että Pohjois-Korea rakentaa uutta ballististen ohjusten tukikohtaa huolimatta suhteiden lämmittelystä Yhdysvaltojen presidentti Donald Trumpin hallinnon kanssa. Pohjois-Korea on antanut lupauksia, ainakin puhetasolla, että se luopuisi ydinaseistaan.

Nimettömänä pysyvät amerikkalaisviranomainen kertoi the Washington Post -lehdelle, että satelliittitiedustelun mukaan ballististen ohjusten tuotanto Pohjois-Koreassa jatkuu.

Trump ja Pohjois-Korean johtaja Kim Jong-un tapasivat Singaporessa kesäkuussa.

Toistaiseksi Pohjois-Koreaan kohdistuu Yhdysvaltojen ja muita kansainvälisiä pakotteita maan ydinaseohjelman ja ohjuskokeiden vuoksi. Turvallisuusneuvostolle raportin tehnyt asiantuntijaryhmä toteaa raportissaan, että Pohjois-Koreaa vastaan asetetut talouspakotteet ovat tehottomia.

Asiantuntijaraportista huolimatta Yhdysvaltojen ulkoministeri Mike Pompeo on sanonut olevansa optimistinen sen suhteen, että Pohjois-Korean ydinohjelman purku onnistuu sovitussa aikataulussa. Hän ei kuitenkaan avannut, mikä aikataulu on kyseessä.

Pompeo puhui aiheesta juuri ennen Asean -maiden kokousta Singaporessa. Hän painotti, että on tärkeää ylläpitää diplomaattista ja taloudellista painetta Pohjois-Koreaa kohtaan, jotta sen ydinohjelma saadaan purettua kunnolla ja kerralla.

Pohjois-Korea ilmoitti aloittaneensa ydintestialueiden purkutyöt toukokuussa. EPA/AOP

Lähde: BBC